BuLLEK. — The Story of Papaitonga. 581 



mai ana, engari kua rongo taua wahinc ki te umere o taua ope. 

 Ko to take iana tenei. He kowhatu i taka i te waewae o te 

 tangata i te pikitanga ake i te pari, ka taka iho ka pa ki nga 

 iipoko o nga mea e piki ake ana, ka kata ka umere etahi, ka 

 raruraru hoki i taua kowhatu e taka hurihuri haere ana, e 

 wawahi haere ana i nga upoko o nga tangata. Kua hamama 

 te waha o nga mea e tu ana i taua kowhatu rere, a, kua rongo 

 taua wahine. Ka tahi ka hoki atu ki roto ki te whare ka 

 karanga ki a Ngatitoa, he taua tenei. Na, ka maranga katoa 

 nga whare, ka whakamau i nga tatua, ka puru i nga pu, ka puta 

 ki waho. Ka tahi ka haere atu, na, kua kite i te taua kua tae 

 ki runga. Ko te nuinga o taua ope kei raro ano, ara te nuinga 

 o taua kotahi mano topu. Ka tahi ka riri a Ngatitoa — ka 

 haere te waha o te pu, i a ratou anake hoki te pu. Kahore 

 tahi he pu he paura a taua ope i haere atu na ki te whakaeke 

 i a ratou, he patiti, he meremere, he tewhatewha, he huata, 

 he taiaha, nga rakau a taua iwi. Heoi, ka horo taua ope nei, 

 ka rere i te pari, ka mate noa iho. Engari, kua awatea tenei, 

 kua kitea noatia te tangata. Kino rawa te horonga o taua 

 ope ; ka uta hoki ki runga ki nga waka, ka tahurihuri i te tini 

 o te tangata. He nui nga waka i tahuri ki te wai, a, mate 

 ana taua ope. Ko nga morehu i ora i eke atu ano ki runga ki 

 o ratou waka, i hoe atu ki uta. Ko te mutunga tenei o taua 

 riri. 



" No muri nei ka puta te whakaaro a Te Eauparaha kia 

 haere mai ki uta ki te haereere i konei, ki te titiro haere. Na, 

 ka tae mai ki Waikawa. Na, ka rongo a Muaupoko kua tae 

 mai ki Waikawa. I tenei takiwa hoki kua huihui a Muaupoko 

 ki Horowhenua, ki Waiwiri hoki. Ka tahi ka takoto te korero 

 kohuru a Muaupoko ; ka tahi ka kiia mai kia haere mai a Te 

 Eauparaha ki Waiwiri, ara, ki Papaitonga nei, ki te tiki mai i 

 te kai mana, i te hakari tuna; he wai tuna hoki a Horowhenua, 

 a Waiwiri. Ka whakaae a Te Eauparaha kia haere mai, kia rua 

 te kau pea o ratou. Te taenga mai ki konei ki Te Wi, i Ohau 

 nei, ka tahi ka tukuna te karere o Muaupoko ki Horowhenua, 

 ki Manawatu, — ki a Eangitane, ki a Ngatiapa, — ka haerea mai e 

 taua iwi, i taua rangi ano i te po, ka tae mai ki Papaitonga. 

 Ka rua nga po o Te Eauparaha e moe ana i Te Wi, ka whiua 

 te tuna i tukuna mai i Waiwiri. Ka kiia e taua iwi kei te 

 haere mai ano nga tuna o Horowhenua. Kahore, he whakawai 

 noa iho kia noho tonu ai ki Te Wi, kia rokohanga mai ano e 

 taua ope. I taua po ka tae mai te ope, ka haere nui atu nga 

 tangata i Papaitonga, ka tae ki Te Wi. Ka tahi ka noho i te 

 po ki reira. Kua kite na koe i te motu pukatea i te taha o te 

 rori e ahu ana ki te tai — ko te wahi tena i noho ai taua ope ; 

 kei tua tata atu a Te Wi, te kainga i noho ai a Te Eauparaha 

 ma. Na, ka tautohe nga rangatira, ko etahi e mea ana kia 

 patua i taua po ano, ko etahi e mea ana, taihoa kia marama 



